Paul Valéry
Paul Valéry (prantsuse [pɔl valeʁi]), õieti Ambroise Paul Toussaint Jules Valéry (30. oktoober 1871 Sète – 20. juuli 1945 Pariis) oli prantsuse luuletaja, näitekirjanik, esseist ja ühiskonnategelane. Ta valiti 1925. aastal Prantsuse Akadeemia liikmeks (38. iste). Teda esitati 12 eri aastal kokku 27 korral Nobeli kirjandusauhinna kandidaadiks. Eesti keeles on ilmunud tema esseede ja filosoofiliste fragmentide kogumik "Härra Teste" (originaalis "Monsieur Teste", sarjas "Avatud Eesti Raamat", tõlkinud Hasso Krull, Tallinn: Vagabund, 1995).